A B5N lényegesen gyorsabb és nagyobb teherbírású volt a hasonló szövetséges repülőgépeknél, a TBD Devastator, Fairey Swordfish és a Fairey Albacore torpedóvetőknél, 1941 folyamán már elavuló félben volt. Ennek ellenére a B5N a háború egész ideje alatt szolgálatban volt, mivel utódának a B6N gépnek a fejlesztése késedelmet szenvedett. A háború első felében a császári japán flotta gyakorlott személyzetével jól koordinált támadásokat hajtottak végre vele, így a B5N sikereket könyvelhetett el a Pearl Harbor-i támadás, a Korall-tengeri csata és a Santa Cruz-szigeteki csata folyamán.